OBELEŽEN MEĐUNARODNI DAN SPORTA – Sportski savez Beograda\nPočetnaVesti naslovnaOBELEŽEN MEĐUNARODNI DAN SPORTA\nOBELEŽEN MEĐUNARODNI DAN SPORTA\nMinistarstvo omladine i sporta i Zavod za sport i medicinu sporta obeležili su danas Međunarodni dan sporta na Košutnjaku, gde su studenti, koji su članovi sportskog udruženja SOFA i učenici u okviru projekta „Sport u škole“ imali sportski javni čas.\n“I ove godine nastavićemo sa ovakvim akcijama, kojima želimo da pošaljemo roditeljima, deci, studentima i mladima poruku da je neophodno da se bave sportom i rekereacijom”, rekao je Udovičić.\nOn je naglasio da će se Vlada Srbije truditi da školski i univerzitetski sport dobije još više na značaju, a da je potrebno negovati i predškolski sport. SOFA udruženje, osim u Beogradu, realizuje svoje aktivnosti i u Subotici, Nišu, Kragujevcu gde omogućava omladini da se potpuno besplatno bavi sportom. Ovim projektom promoviše se i volonterizam i aktivizam, zdrav način života, sportski duh, timski rad, a neki od sportova koje SOFA omogućava studentima su odbojka, trčanje, košarka, plivanje, odbojka, joga, teretana, salsa itd.\nObeležavanju Međunarodnog dana sporta učestvovala su i deca uzrasta od 1. do 4. razreda Osnovne škole iz projekta “Sport u škole”, koji finansira Ministarstvo omladine i sporta. Cilj projekta je da se u sistem školskog sporta uključi što veći broj dece i da im se omogući bavljenje fizičkom aktivnošću i sportom potpuno besplatno.\nU saradnji sa Republičkim zavodom za sport i medicinu sporta, u okviru projekta sprovodi se testiranje polaznika, na početku i na kraju školske godine kako bi se omogućilo praćenje napretka dece uključene u ovaj program. Dan sporta obeležava se 6. aprila od 2013. godine kada je Generalna skupština Ujedinjenih nacija usvojila tu rezoluciju kao sećanje na datum kada su otvorene prve moderne Olimpijske igre u Atini 1896. godine.\nPREDSEDNIK RSS IZABRAN ZA POTPREDSEDNIK SEHA\nVANJA STANKOVIĆ EVROPSKA PRVAKINJA


Gospod čeka novu kolekciju | VRANJSKE\nGospod čeka novu kolekciju\nŠTRAJK U JUMKU\nPosle tri meseca obustave rada, zaposleni u Jumku spas pronalaze u pravoslavnoj mistici, verujući da će s verom u Boga problemi da se reše\n- Da, svakoga dana, od 3. aprila – kaže Slađan Mitić, predsednik Samostalog sindikata Jumka – štrajkači na svojoj maršruti idu u Hram Svete Trojice, gde prime blagoslov, i gde se osvećuje kolač. Ne prima nas vladika vranjski Pahomije, nego jedan mlad sveštenik, ne znam mu ime. S verom u boga, sve će da se reši.\n- Crkva je bila iznenađenje za sve – kaže pak Snežana Veličković, predsednica ASNS Jumka – i svi bi trebalo da se zapitaju zašto radnici Jumka svakoga dana posećuju Gradsku crkvu. Zašto? Mi idemo u crkvu da nas bog zaštiti od nagomilanih problema. Svi smo mi ljudi, a retko ko čovek, jedini je bio Isus Hristos. Svi treba da kupe Sveto pismo, tu je nada, jer u svetu postoje svetle sile i tamne sile.\nEto, u nedostatku pomoći i milosrđa sa ovog profanog sveta, štrajkači Jumka su se okrenuli nebesima. U svojim protestnim šetnjama, gde se uzvikuju parole sa najžešćim ogorčenjem protiv države, gradske vlasti i menadžmenta, oni skrušeno ulaze u crkvu, da okaju svoje grehe, zapale sveće za spas Jumka, izvedu metanije, prime blagoslov, pa onda jovo nanovo. Ua taj, dole ovaj! Jedan, takoreći, bogougodni štrajk.\nJumko, evo, ulazi u četvrti mesec štrajka, a izlaz se još ne nazire. Suprotstavljene strane, Štrajkački odbor (ŠO) i sindikati, nasuprot menadžmentu, duboko su ušančene, mada, kada se pažljivije pogleda, imaju zajedničkog protivnika, koji u celoj priči jedini kulira – državu, većinskog vlasnika Jumka. Danas (sreda 9. april), svi učesnici u igranci naći će se za istim stolom, u Vladi Srbije, gde će domaćini biti predstavnici države, a gosti sindikalne vođe, novopostavljeni predsednik Nadzornog odbora Jumka Branislav Popović i, novo lice u drami, predsednik Odbora za rešavanje krize u Jumku kroz rad, Miodrag Galić. Pre polaska, atmosfera je usijana.\nTokom prošlog meseca, pojavila se nova grupa Jumkovih radnika, pod nazivom „Odbor za rešavanje krize u Jumku kroz rad“, na čijem je čelu izvesni Miodrag Galić, šef kompjuterskog odeljenja Konfekcije. Podaci o ovoj zagonetnoj grupi su različiti – menadžment tvrdi da je to 400 do 500 radnika Jumka, što je kritična masa, dok sindikati svode tu brojku na oko 30 ljudi. No, njihovi predstavnici će se naći u Vladi na pregovorima o sudbini Jumka.\n- O tome vam govorim – kaže Slađan Mitić – o gušenju štrajka. Ovo je jedan od načina, nađu poslušnike i preko njih rovare. A to su najobičniji „režijaši“ koji sa proizvodnjom nemaju nikakve veze.\n- Evo – kaže Snežana Veličković – skupljamo potpise za peticiju da taj takozvani odbor ne bude uključen u pregovore. Pa to je suprotno svakom zakonu, kakav legitimitet ima taj odbor?\nDopis, pak, odbora, zakačen je na oglasnoj tabli Jumka. Interesantno je da se njegovi zahtevi ne razlikuju od zahteva sindikata i ŠO, ali uz jednu vrlo bitnu sitnicu – „rešavanje krize u Jumku uz rad“.\nU kancelariji Samostalnog sindikata, koja po svojim gabaritima, tri puta dva metra, podseća na monašku keliju, oblepljenu ikonama svetaca, pod predsedništvom Slađana Mitića, sede članovi ŠO; razmatra se strategija za sutrašnji sastanak u Vladi.\n- Trebalo bi – kaže Mitić – da pričamo i pregovaramo, rešavamo problem, sa novim Nadzornim odborom i novim menadžmentom. Na žalost, novi predsednik NO još nije formirao odbor. Nisu agilni u rešavanju krize u Jumku ni država, ni menadžment.\nOči radnika bile su uprte u Vučića, i prilikom njegove nedavne posete, 1. marta, prvi potpredsednik Vlade je obećao da će se problem Jumka rešiti do 31. marta.\n- Od toga – nastavlja Mitić – dobili smo samo dve minimalne cene rada i overu zdravstvenih knjižica do 30. juna. Razočarani smo sporošću, nezainteresovanošću države. Izlaskom na auto-put 12. februara, ove dve stavke smo sami obezbedili, nije nam to dao ni Vučić, ni bilo ko drugi. Oni nas teraju da radimo, bez ispunjenja ijednog našeg zahteva, znači – hoće da uguše štrajk. Zbog takve ravnodušnosti, mi smo doneli odluku da se vratimo na ulicu, na maršrutu fabrika – glavna ulica – Hram Svete Trojice, gde tražimo spas od boga koji je jedini ostao i kome još jedino verujemo. I te protestne šetnje biće svakodnevne, do ispunjenja naših zahteva. A ako resorno ministarstvo i lokalna samouprava i dalje nemaju sluha za nas, mi smo spremni na protestni marš, pešice do Beograda. Pa dokle stignemo.\nJavlja se i poslovični rivalitet između dve vranjske devastirane privredne „imperije“.\n- Kako to –pita se Mitić – da država okreće svoje lice od nas, a Simpu nemilice daje i održava ga u životu? Valjda aršini treba da budu isti za sve. Zbog toga, ostajemo u štrajku dok se naši zahtevi ne ispune. A moral štrajkača je, verujte mi, veoma visok.\nU drugom sindikatu, ASNS, kod Snežane Veličković, gužva je znatno manja, ali tu mnogo ne diskutuju, nego rade operativne poslove, kao što je peticija protiv učešća novoosnovanog odbora za razrešavanje krize u Jumku.\n- Javi tamo – kaže Snežana Veličković – da se sutra ne izlazi na ulice, samo u krug fabrike. Idemo za Beograd, u Vladu, da se ne diže tenzija. Pa posle, videćemo.\nOdmah se prosleđuje.\n- Uzdamo se u Vučića – kaže Veličkovićeva – ali dok se ne obave razgovori direktno sa njim, ne mogu da dam nikakav sud. O nikome ne mogu da sudim, dok se ne čujemo i ne vidimo. A insistiramo na razgovoru s Vučićem, pa ćemo videti, a taj nam je razgovor obećan.\nTamo, međutim, neće biti predstavnika menadžmenta Jumka, koji je u ostavci od 24. februara.\n- Od samog početka štrajka – kaže Zoran Stošić, generalni direktor Jumka u ostavci – osnovni izgovor ŠO je bio da rukovodstvo neće da razgovara, što nije tačno, naši pozivi su bili i još uvek su svakodnevni; ali, oni se oglušuju o njih. Onda su štrajkači, nenajavljeno, blokirali auto-put, praktično su iznenadili državne organe, blokada je trajala devet sati, dok uveče nije stigao ministar privrede Igor Mirović, i deblokirao put. Sutradan je organizovan sastanak u Beogradu kome je prisustvovao i premijer Ivica Dačić, ali na njemu nije bilo ni reči o nekom početku rada u Jumku. Glavna tema je bila da auto-put ne sme više da se blokira, a za uzvrat su obećane dve pozajmice, naglašavam, pozajmice, u visini dve minimalne mesečne zarade. Te pozajmice su date, i knjižice su overene do juna par dana posle posete Aleksandra Vučića Jumku.\nStošić smatra da je ŠO uzeo sebi pravo koje mu ne pripada ni po kavom zakonu.\n- Oni rukovode fabrikom, zabranjuju rad, zabranjuju isporuku robe, praktično kompletna aktivnost prema dobavljačima je stopirana. S obzirom da smo mi državna firma, zadatak je države da štiti svoju imovinu preko institucija sistema. A ovde je na delu flagrantno kršenje Zakona o radu, pa i Ustava, koji garantuje pravo na rad. Sindikati se ponašaju kao da je još uvek samoupravljanje, a odavno nije, i partneri zbog toga otkazuju poslove, sa velikim šansama da se više nikada i ne vrate. Sindikati su neophodni partneri u zdravom poslovanju, ali ove u Jumku vode ljudi koji nemaju dovoljno kapaciteta da iznesu odgovornost koju su preuzeli. Institucije sistema ne reaguju, i ja u svemu tome ne želim da učestvujem na ovakav način, pa sam 24. februara podneo ostavku. Još uvek nema razrešenja, i ingerencije mi se svode na obavljanje tehničkih poslova.\nDržava, po Stošićevom mišljenju, nema nikakav interes da bude vlasnik privredne firme, već treba da stvori ambijent za poslovanje, da uredi status firme.\n- Ili će – kaže Stošić – da je proda, ili da je zatvori. Trećeg nema. Ovako, u Jumku se primenjuje nekakva formula socijalnog mira, što nije svojstveno proizvodnim, privrednim subjektima.\nZnači, ostaje samo bog. E ako i on ne reši ovo, moraće viša instanca – Vučić.


List "USA Today", prvi put od osnivanja, podržao jednog kandidata za predsednika SAD - DŽozefa Bajdena | Hronika\nDVA RUSKA RATNA VOJNA BRODA PROŠLA KROZ BOSFOR; RUSIJA POJAČAVA SVOJE PRISUSTVO U CRNOM MORU; KROZ MOREUZ PROŠAO I BROD SA OPREMOM ZA NATO SNAGE U RUMUNIJI\nVESNA PUSIĆ: DOKUMENT O PROMENI GRANICA BALKANSKIH DRŽAVA POSTOJI, NE ZNAMO KO GA JE NAPISAO, KO GA JE LANSIRAO, ALI NON-PEJPER JE OPASAN\nEDI RAMA: POSTOJE MAPE U VEZI SA PROMENOM GRANICA ZEMALjA REGIONA ZAPADNOG BALKANA\nALEKSANDAR VUČIĆ: NADAM SE DA ĆE NASTAVAK DIJALOGA SA PRIŠTINOM BITI U MAJU ILI JUNU; PROTESTI ZBOG ISTRAŽIVANjA LITIJUMA U SRBIJI SU POSTALI MODERNI; HAŠKI SUD JE LICEMERAN, ZAŠTO NE DAJU DA SE JOJIĆU I RADETI SUDI U SRBIJI\nRUSIJA: UHAPŠEN KONZUL UKRAJINE U SANKT PETERBURGU ALEKSANDAR SOSONjUK ZBOG PRIMANjA POVERLjIVIH INFORMACIJA\nBRANISLAV TIODOROVIĆ: VAKCINACIJA DECE PROTIV KORONAVIRUSA MOŽDA DO KRAJA GODINE\nNOVA.RS: SASTANCI PREDSTAVNIKA EVROPSKOG PARLAMENTA SA OPOZICIJOM U SRBIJI ODRŽAĆE SE 5. I 6. MAJA POSREDSTVOM ZUM APLIKACIJE\nVLADIMIR BILČIK: PROMENA GRANICA I RAZMENA TERITORIJA JE OPASAN PUT U EKSPLOZIVNU PROŠLOST; NEMA PREČICA NA PUTU KA EU ZA ZAPADNI BALKAN\nPROTEST U DOBRINjI KOD POŽEGE ZBOG NAJAVE ISTRAŽIVANjA LITIJUMA: NEĆEMO VAM DOZVOLITI NIŠTA DA RADITE, NE DAMO VAM DAM TRUJETE VODU, ZEMLjU I VADZUH POD NAŠIM PARČETOM NEBA\nSSP: TRAŽIMO UKIDANjE POLAGANjA MATURSKOG ISPITA\nSINIŠA MALI: REBALANS BUDŽETA ZBOG TREĆEG PAKETA POMOĆI PRIVREDI\nIVANKA POPOVIĆ: DRŽAVA ISKAZALA NEPOVERENjE U SPOSOBNOST BU DA SAMOSTALNO FUNKCIONIŠE; UNIVERZITET U BEOGRADU IMA DUGU TRADICIJU NEZAVISNOSTI U BIRANjU REKTORA\nPočetna strana > Hronika > List "USA Today", prvi put od osnivanja, podržao jednog kandidata za predsednika SAD - DŽozefa Bajdena\nVAŠINGTON - Američki list Ju-Es-EJ Tudej (USA Today) prvi put od 1982. godine, od kada postoji, odlučio je da direktno stane uz nekog kandidata za predsednika SAD i danas objavio da javno podržava demokratskog kandidata DŽoa Bajdena.\nU tekstu koji je potpisao kolegijum urednika, čitaoci lista su pozvani da ne glasaju za republikanskog kandidata Donalda Trampa, ocenivši da on nije podoban za tu funkciju jer mu, navodi se, nedostaju temperament, znanje, postojanost i iskrenost "potrebni SAD od njenih predsednika".\nKako su ocenili, za razliku od Trampa, Bajden nudi naciji luku smirenosti i kompetentnosti.\nKolegijum list Ju-Es-EJ Tudej je naveo da se sastoji od ideološki i demografski različite grupe novinara, koji su prekršili višegodišnju tradiciju i zauzeli stranu u trci za predsednika, prvi put od osnivanja lista.\nPre četiri godine, list je pozivao da se ne glasa za Trampa, ali tada nije direktno podržao demokratskog kandidata Hilari Klinton.\nPristigli komentari (5)\n:\tDva ruska ratna vojna broda prošla kroz Bosfor; Rusija pojačava svoje prisustvo u Crnom moru; Kroz moreuz prošao i brod sa opremom za NATO snage u Rumuniji\n:\tVesna Pusić: Dokument o promeni granica balkanskih država postoji, ne znamo ko ga je napisao, ko ga je lansirao, ali non-pejper je opasan\n:\tEdi Rama: Postoje mape u vezi sa promenom granica zemalja regiona Zapadnog Balkana\n:\tAleksandar Vučić: Nadam se da će nastavak dijaloga sa Prištinom biti u maju ili junu; Protesti zbog istraživanja litijuma u Srbiji su postali moderni; Haški sud je licemeran, zašto ne daju da se Jojiću i Radeti sudi u Srbiji\n:\tRusija: Uhapšen konzul Ukrajine u Sankt Peterburgu Aleksandar Sosonjuk zbog primanja poverljivih informacija\n:\tBranislav Tiodorović: Vakcinacija dece protiv koronavirusa možda do kraja godine\n:\tNova.rs: Sastanci predstavnika Evropskog parlamenta sa opozicijom u Srbiji održaće se 5. i 6. maja posredstvom Zum aplikacije\n:\tVladimir Bilčik: Promena granica i razmena teritorija je opasan put u eksplozivnu prošlost; Nema prečica na putu ka EU za Zapadni Balkan\n:\tProtest u Dobrinji kod Požege zbog najave istraživanja litijuma: Nećemo vam dozvoliti ništa da radite, ne damo vam dam trujete vodu, zemlju i vadzuh pod našim parčetom neba\n:\tSSP: Tražimo ukidanje polaganja maturskog ispita


Apetit | Feferone.com\nTag Archives: apetit\tTestovi na miševima pokazali da alkohol otvara apetit\n7 dana 40 Pregleda Konzumaciju alkohola prati jačanje apetita, sugeriraju eksperimenti britanskih znanstvenika provedeni na miševima, prenose mediji. Istraživači s Francis Crick Institute su utvrdili kako nakon konzumacije alkohola dolazi do aktivacije signala u mozgu koji organizam potiču na unos hrane. Alkohol dovodi do pojačanog djelovanja AGRP neurona, poznatih po tome što se aktiviraju ...


Pravilnik o modelu ugovora o energetskim uslugama za poboljšanje EE biće usvojen do kraja februara | Energetski portal Srbije\nPravilnik o modelu ugovora o energetskim uslugama za poboljšanje EE biće usvojen do kraja februara\n23.01. 2015 Srbija\nMinistarstvo rudarstva i energetike 22. januara 2015. godine izdalo je saopštenje u kojem je navedeno da je u junu 2014. godine započeto sa aktivnostima na izradi Pravilnika o utvrđivanju modela ugovora o energetskim uslugama za primenu mera poboljšanja energetske efikasnosti čiji naručioci pripadaju javnom sektoru. Takođe je navedeno da je izrada ovog pravilnika planirana za mart 2014. godine, i to na osnovu Zakona o efikasnom korišćenju energije što nije učinjeno.\nResorno ministarstvo je za izradu ovog Pravilnika angažovalo konsultante Evropske banke za obnovu i razvoj (EBRD) koji su angažovani po Regionalnom programu energetske efikasnosti, a finansiranje se vrši iz sredstava WbiF. Konsultanti su angažovani zbog izuzetno kompleksne materije, a njihov rad pratila je međuresorna radna grupa.\nPredlog Pravilnika o utvrđivanju modela ugovora o energetskim uslugama za primenu mera poboljšanja energetske efikasnosti upućen je na mišljenje Ministarstvu finansija i Republičkom sekretarijatu za zakonodavstvo u oktobru prošle godine, a očekuje se da će Pravilnik biti usvojen do kraja februara 2015. godine.\nPravilnik o utvrđivanju modela ugovora o energetskim uslugama za primenu mera poboljšanja energetske efikasnosti\nRegionalni program energetske efikasnosti\nNajavljen novi paket mera podrške gradskim hotelima u...


ILI NOVA TRŽIŠTA ILI ZABRANA UVOZA MESA: Ministar Staša Košarac najavio mere za prevazilaženje problema za BH stočare | Novosti.RS\n- Iako verujem da će izvoz junećeg mesa u Tursku biti uskoro nastavljen, ntenzivno radimo na pronalaženju novih tržišta kao što su kinesko, vijetnamsko ili tržište Hong Konga - naglasio je ministar Košarac.\nPrilikom posete mesnoj industriji „ZP Komerc“ u Vršanima kod Bijeljine ministar Košarac je iznio podatak da u ovom trenutku u Bijeljini kod malih uzgajivača ima preko 2.000 junadi za koje nema tržišta.\n- Politika Ministarstva spoljne trgovine i ekonomskih odnosa BiH je da imamo jednak odnos prema proizvođačima iz Republike Srpske i Federacije BiH. Moja poseta preduzeću „ZP Komerc“ govori tome u prilog. Ovo preduzeće sa preko 200 zapsolenih poseduje i kapacitete i standarde da bude jedan od lidera u spoljnotrgovinskom prometu mesa u BiH. To nažalost do nazad dve godine nije bio sklučaj jer su proizvođači iz Federacije bili favorizovani - poručio je ministar Košarac.\nOn je danas u popodnevnim časovima u gradskoj upravi u Bijeljini razgovarao sa predstavnicima kompanija "PT Pacifik trejding", "Audman Hong Kong" i "Šejn" o mogućnosti izvoza mesa iz BiH na tržište Kine.\nLJubiša Rosić, vlasnik mesne industrije „ZP Komerc“ podsetio je da proizvođači u BiH već duže vrijeme imaju problem plasmana junadi.\n- Vlada RS je 3.avgusta počela interventni otkup junadi jer naše tržište ne može da primi toliku količinu mesa.Manji je problem za svinjsko meso jer ga možemo prodati na domaćem tržištu. Problem predstavlja otkup junećeg mesa. Zbog toga se pokušavaju naći neka nova tržišta. Iako u ovom trenutku ne znamo kad bismo mogli nastaviti saradnju sa partnerima iz Turske, optimizam za nastavak izvoza na to tržište daje nam dolazak turskih uvoznika u Srbiju gdje klanje junadi počinje već sutra. To znači da bi za 10-tak dana isti proces trebao da krene i kod nas - optimista je Rosić.\nRazgovorima ministra Košarca i vlasnika mesne industrije „ZP Komerc“ LJubiše rosica prisustvovao je i gradonačelnik Bijeljine Mićo Mićić.\nBiH Bosna i Hercegovina Staša Košarac izvoz mesa


Pozivni broj Simmelsdorf\nGrad/mesto ili region: Simmelsdorf\nPozivni broj za grad Simmelsdorf je 09155. Za fiktivni broj telefona 3819421 i pozivni broj grada 09155, broj za pozivanje je 09155 3819421. A Simmelsdorf se nalazi u Nemačka.\nPrefiks pozivnog broja grada dodeljuje broj telefona pretplatnika određenoj lokaciji. Pored pozivnog broja grada, postoje i druge vrste prefiksa: prefiksi međunarodnih država, prefiksi pružalaca usluga mobilne telefonije i prefiksi raznih usluga. Oni se kombinuju tako da odgovaraju za nekoliko svrha. Prilikom pozivanja iz jedne države u drugu u slučajevima kada primalac poziva ima fiksnu liniju, prefiks države se kombinuje sa pozivnim brojem grada i brojem pretplatnika. Za fiktivni broj telefona 3819421, pozivni broj grada 09155 (Simmelsdorf) i Državni pozivni broj 0049, broj za pozivanje je 0049 9155 3819421. Ako se poziv upućuje na mobilni uređaj, Državni pozivni broj se kombinuje sa prefiksom pružaoca mobilnih usluga i brojem pretplatnika. Ako se poziv upućuje pretplatniku u istoj državi, Državni pozivni broj se može izostaviti. U slučaju nacionalnih poziva sa jedne fiksne linije ka drugoj, pozivni broj grada se takođe može izostaviti u mnogim državama kada oba pretplatnika imaju isti pozivni broj grada. Naravno, pozivni broj grada se takođe mora birati, u ovom slučaju 09155, naročito u državama u kojima su pretplatnici u mogućnosti da zadrže isti broj telefona nakon preseljenja na drugu lokaciju ili u drugi grad.\nUsluge kojima se pristupa putem prefiksa usluga mogu biti naplaćene ne samo od telekomunikacionih kompanija, već i od kompanija koje nude ove usluge. Kao rezultat toga, brojne sumnjive kompanije nude usluge od kojih nema mnogo koristi, ali koje imaju visoke naknade. Kako bi još više povećali zaradu, takve usluge pokušavaju da zadrže pozivaoce na liniji što je duže moguće. Nadzorni organi redovno preduzimaju mere protiv takvih pružalaca usluga, ali se na to ne može osloniti. Pored posebnih brojeva koji se mogu prepoznati pomoću svojih prefiksa, postoje i brojevi za brzo biranje. Najpoznatiji su brojevi za hitne slučajeve, 112 u Evropi i 911 u Severnoj Americi. Ovi brojevi se mogu koristiti širom države i ne moraju da sadrže prefiks, tj. Državni pozivni broj +49 (0049) ili pozivni broj grada 09155 (Simmelsdorf).\nAko ste van Nemačka i želite da pozovete osobu u Simmelsdorf, pored pozivnog broja, treba vam i pozivni kod zemlje koju želite pozvati. Pozivni kod za Nemačka je +49 (0049), pa ako ste u Srbija i želite da pozovete osobu u Simmelsdorf, morate da dodate +49 9155 njegovom broju telefona. Nula ispred pozivnog broja telefonskog okruga je u ovom slučaju izostavljena. Za fiktivni broj telefona 3819421, pozivni broj grada 09155 (Simmelsdorf) i Državni pozivni broj 0049, broj za pozivanje je 0049 9155 3819421.


Održan treći Beogradski kontrapunkt - Ministarstvo kulture i informisanja\nOdržan treći Beogradski kontrapunkt\nOdržan je treći po redu „Beogradski kontrapunkt“ u organizaciji Ministarstva kulture i informisanja Republike Srbije kao pokretača i Zavoda za proučavanje kulturnog razvitka kao realizatora.\n„Beograd je mesto dodira bar dve ili tri tektonske ploče kulture, mesto dodira najmanje dve velike monoteističke civilizacije sa njihovim derivatima, Beograd je mesto istorijskih i političkih sukoba tokom vekova, ali je i mesto na kome su različite kulture preko buke istorije pružale ruke jedna drugoj. Zato je Beograd simbolički značajno mesto za skupove pod ovakvim nazivom 'Kontrapunkt'“, rekao je ministar kulture i informisanja Vladan Vukosavljević na početku okruglog stola sa temom „Umetnost u vremenima krize i ratova: pogled iz današnjice“.\nMinistar je istakao da se kroz razgovore o kulturi i istoriji dolazi do sličnih zaključaka, da iako postoje različitosti među narodima, one u svojoj osnovi imaju veliki potencijal za razumevanje i prevazilaženje.\n„Kultura je mesto gde se civilizacije, društva, narodi i pojedinci sreću i razumeju. Kada se takav susret dogodi, onda se stvaraju uslovi da se odgonetne velika misterija istorije: kako to da tokom hiljada godina nismo shvatili da smo svi jedno, da nas veže ista sudbina, da su sukobi koji potiču iz nerazumevanja, drugačijih običaja, shvatanja - iluzija. Stvarnost počiva na drugim temeljima, a do njih se može doći razumevanjem tradicije“, naveo je Vukosavljević.\nTema odnosa kulture i umetnosti u teškim vremenima sukoba ove godine je okupila goste iz Kine, Rusije, Irana i prepunu salu Jugoslovenske kinoteke. Učesnici u razgovoru su bili: Habib Ahmadzade, jedan od vodećih iranskih proznih pisaca, reditelj i scenarista igranih i dokumentarnih filmova, profesor Univerziteta umetnosti u Teheranu i učesnik iransko-iračkog rata, Muharem Bazdulj, prozni pisac, pesnik, prevodilac, novinar i publicista, Slobodan Despot, prozni pisac, izdavač, publicista, prevodilac i fotograf, urednik u švajcarskoj izdavačkoj kući „L'Age d'Homme“, DŽang Đićijang, kineski dramski pisac, rukovodilac Udruženja dramskih pisaca Šandonga, predsednik Akademije umetnosti, direktor Dramskog studija, mentor na Univerizitetu i Univerzitetu umetnosti provincije Šandong i German Sadulajev, jedan od vodećih ruskih proznih pisaca srednje generacije i društveni analitičar, veoma aktivan učesnik društvenog i kulturnog života u Rusiji.\nModeratori okruglog stola bili su ministar Vladan Vukosavljević i reditelj Emir Kusturica.\n„Saki čovek je jedan mali rat“, reči su kojima je Kusturica započeo svoje izlaganje.\nVreme u kom živimo, prema njegovim rečima, karakteriše i to što umetnost mora da bude potresna kako bi izbegla kvalifikaciju da je neubedljiva.\nRatovi su nekad imali početak i kraj, nastavio je reditelj, dok se sada vodi kontinuirani rat. Razlika između ratova nekad i sad velika je.\n„Živimo u areni u kojoj rat ne prestaje. Sa čežnjom se zato vraćamo u vreme kada su ratovi bili prostorno i vremenski ograničeni, sada je rat globalni“, istakao je Kusturica.\nKineski pisac DŽang Đićijang setio se veoma popularnih jugoslovenskih filmova „Most“ i „Valter brani Sarajevo“ koji su bili inspiracija Kinezima da razumeju rodoljublje. On je naglasio da se rado odazvao pozivu na Beogradski kontrapunkt jer je tema rata i odnosa umetnosti prema njemu važna. Kina je izrasla iz pepela i kineski narod voli slobodu, istakao je on. Prema njegovim rečima, ne bi se trebalo govoriti o mržnji kada se govori o sukobima, umetnik treba da stvara dela koja će pokrenuti ljude da se odrede prema ratu, dela koja će izražavati žal naroda. Mir je najvažnija tema kojom se treba baviti, istakao je Đićijang.\nHabib Ahmadzade rekao je kako je za njega važno iskustvo rata. U ratnim sukobima proveo je osam godina i one su obeležile njegov rad. On je rat povezao sa drugim katastrofama kao što je zemljotres. „Ko može da kaže da je rat dobar?“, pitao je Ahmadzade. Kao i zemljotres, rat ne može to biti, kazao je. Ukazao je na rat kao obavezno prisutan fenomen, ratovi prestanu ali onda ponovo buknu još jači. U umetnosti se stvara imaginarni svet i njega treba pomiriti sa stvarnim, istakao je učesnik u ratu i pisac Habib Ahmadzade.\n„Nas ljude neki viši poredak stavio je u sobu s krivim ogledalima, a zadatak umetnosti je da ispravi sliku koju imamo u toj sobi“, pred izlaganje Germana Sadulajeva rekao je ministar Vukosavljević.\nRuski pisac Sadulajev naglasio je kako je on tri puta bio dezerter jer nije želeo da zauzme stranu. Tri puta je vratio pušku i odbio da ratuje. NJegova je majka hrišćanka, a otac musliman i on bi se osećao kao da nekog izdaje ukoliko bi se opredelio. „Sve mora da ima kontrapunkt. U slanom mora da bude malo šećera, malo bibera, takođe. Kultura mora da ima takav kontrapunkt“, istakao je Sadulajev. Da nije tako, prema njegovim rečima, cela bi Evropa bila neukusna. Srbija tako daje poseban dodatak ukusu Evrope. On se zapitao da li imamo izbora i zaključio da izbora nema, ratova je bilo i biće. „Ratovi su realnost“, naglasio je i nastavio: „ A mi smo tu da učimo. Umetnosti preostaje da nas uči iz svega što se dogodilo“, zaključio je.\nSlobodan Despot naveo je kako je tema ovogodišnjeg skupa njemu posebno zanimljiva. Do svog prvog romana on nije nikada pisao beletristiku, a onda je želeo iz pozicije čoveka da ispriča priču o Krajini i tako je odlučio da više ne piše eseje o ratu već da o njemu piše kao umetnik, jer je univerzalni govor govor umetnosti, ako nekoga dodirnete u srce, kazao je on. „Zanima me da pričam o čoveku. Umetnost je iznad svega ostalog. Jedini način da budete uvaženi kao pojedinac je kroz umetnost“, zaključio je Despot.\nMuharem Bazdulj kazao je da je problem što u ovo vreme ratuju najgori a ne najbolji i što je časnim ljudima jedini izbor dezerterstvo. On je poredio filmove onih koji nisu imali kontakt sa ratnim dramama i onih koji su rat doživeli. „Čovek koji zna šta je nasilje on nasilje ne romantizira, a odgovornost umetnika je da to romantiziranje izbegne“, rekao je Bazdulj.\nMinistar Vukosavljević podsetio je na Šostakoviča koji je stvarao za vreme rata i pod takvim okolnostima načinio remek-delo.\n„U nemogućim uslovima stvaraju se izvrsna umetnička dela“, rekao je ministar.\nNakon prvog susreta pisaca, moderatora i publike, potpisana je „Beogradska izjava“ od strane učesnika okruglog stola.\n„Ako se u nečemu možemo svakako složiti, to je da stvaralaštvo ne trpi nametnute, oktroisane istine i ograničenja, ma odakle oni dolazili. Globalni neurotični i površni stil života, koji se nameće kao jedini moguć i jedini prihvatljiv, pretvara antičku ili prosvetiteljsku viziju potpunog čoveka u jednodimenzionalno biće, a ljudsku zajednicu u biomasu, pogodnu za brzu mentalnu obradu i preradu.\nSvetska industrija zabave i antikulture uposlena je u opisanom smeru i nastoji da potpuno prevlada i zavlada. Mimo drugih podela i razlika koje su neizbežne, kultura mora da doprinese višedimenzionalnosti sveta. Treba da pomogne osvešćenju pojedinca klonulog pod epohalnim pritiskom.\nKultura je izraz zapitanosti i odgovornosti. Kultura je svest da svet ne počinje od juče, niti će trajati samo za našeg trajanja. Kultura od razlika pravi bogatstvo kontrapunkta - a ne metež sukoba. Svaki razumevajući razgovor čini korak u smeru takvog osvešćenja. Mi taj mali korak ovde činimo”, napisano je u Izjavi.\n„Samo one kulture koje čuvaju svoj identit mogu da budu delovi kulturnog mozaika“, na samom kraju skupa zaključio je Vladan Vukosavljević poredeći veliki kulturni i civilizacijski univerzum sa mozaikom sastavljenim od mnogo hiljada sitnog kamenja koje u rezultatu dobija smisao i čini lepotu umetničkog dela.


eKapija | Saradnja sa Grčkom na rešavanju problema u turizmu - Potrebno omogućiti ulazak u zemlju predstavnicima srpskih turističkih agencija\nIzvor: eKapija | Četvrtak, 03.12.2020.| 17:55\nSaradnja sa Grčkom na rešavanju problema u turizmu - Potrebno omogućiti ulazak u zemlju predstavnicima srpskih turističkih agencija\nMinistarka trgovine, turizma i telekomunikacija Tatjana Matić i ambasador Grčke u Beogradu Jorgos Djakofotakis konstatovali su danas da je potrebno omogućiti ulazak predstavnika, odnosno vlasnika srpskih turističkih agencija u Grčku, radi dogovora sa poslovnim partnerima u vezi sa plaćenim turističkim aranžmanima, navodi se na sajtu Vlade.\nMatić je predložila protokol o saradnji sa grčkim turističkim sektorom na osnovu kojeg bi ubuduće bila organizovana komunikacija dveju zemalja u odnosu na posledice pandemijske krize.\n- Ovakve situacije nisu dobre ni za Srbiju, ni za Grčku i smatram da treba da nađemo način da koordiniramo ovim pitanjima. Sada kada smo veoma zabrinuti za zdravlje i bezbednost ljudi moramo istovremeno da mislimo i na ljude koji zavise od turizma - rekla je ministarka.\nAmbasador je poručio da će učiniti sve što je u njegovoj moći da se ovaj problem uspešno i u što kraćem roku reši, i to na osnovu spiska vlasnika agencija kojima je potrebno odobrenje za ulazak u Grčku, koje će Ministarstvo dostaviti.\nSagovornici su zaključili i da je potrebno nastaviti sa inicijativom za smanjenje cene rominga, odnosno sa nastavkom procedure u vezi sa Memorandumom o saradnji u oblasti telekomunikacija između dve zemlje.\nsmanjenje cene rominga\nulazak predstavnika srpskih turističkih agencija u Grčku


HRT: Vučić na vojnoj vježbi: Vojska Srbije spremna sačuvati našu zemlju\n14:25 / 10.10.2020.\nVučić na vojnoj vježbi: Vojska Srbije spremna sačuvati našu zemlju\nSnažimo svoju vojsku da bismo odvratili svakog agresora od napada na nas, a nama ne pada na pamet da vodimo bilo kakve agresivne sukobe, poručio je Vučić.\nVojska Srbije (VS) održala je u subotu vježbu "Sadejstvo 2020" za koju je srbijanski predsjednik Aleksandar Vučić rekao da je pokazala spremnost i obučenost VS da zaštiti zemlju i teritorij u slučaju agresije, poručivši kako Srbiji "ne pada na pamet" da "nekog napada ili ulazi u sukobe".\n➡ Vučić i Hoti potpisali gospodarski sporazum, evo što je dogovoreno\n➡ Je li Vučić znao što potpisuje u Bijeloj kući - komentar Branimira Farkaša\nVojska Srbije pripada svim našim građanima, bez obzira na vjeru i nacionalnost, spremna je, sposobna i obučena sačuvati i njih i našu zemlju ako bi netko i pomislio da je napadne, poručio je Vučić, ocijenivši da je VS danas u mnogim detaljima pokazala nešto što se nije moglo imati "ni u vrijeme velike JNA".\n- Snažimo svoju vojsku da bismo odvratili svakog agresora od napada na nas, a nama ne pada na pamet da vodimo bilo kakve agresivne sukobe, poručio je Vučić poslije vježbe u kojoj je sudjelovalo oko 2800 pripadnika Ratnog zrakoplovstva i protuzračne obrane, kopnene vojske, brigade za specijalne operacije i 63. padobranske brigade, s više od 150 borbenih i neborbenih vozila i borbenih sustava, te 40 zrakoplova.\nPretpostavka vojne vježbe, održane na vojnom poligonu "Pešter" kod Sjenice, bila je da su "neprijateljske oružane snage" napale jugozapadni dio Srbije i privremeno okupirale dio državnog teritorija, te da dovode nove snage, javila je agencija FoNet.\nNa početku vježbe prikazano je djelovanje PVO sustava "Pancir" na neprijateljske zrakoplove, te nadograđenog sustava PASARS i topova "Bofors".\nVježbi su, uz Vučića, nazočili aktualna premijerka i mandatarka za sastav buduće vlade Ana Brnabić, predstavnici državnog i vojnog vrha, te srpski član Predsjedništva BiH Milorad Dodik.


tenis trst džumhur u polufinalu | Sport | Ostali sportovi\n6. December, 18:12\nDžumhur u polufinalu čelendžera u Trstu: Za finale sutra protiv 328. tenisera planete 0 Podijeli Podijeli na facebook Podijeli na twitter Podijeli na viber Pošalji na mail\nDžumhur u polufinalu čelendžera u Trstu: Za finale sutra protiv 328. tenisera planete\n30.07.2021. / 19:22\nRival u polufinalu biće mu Argentinac Tijago Augustin Tirante\nIzvor: Dana Gardner/shutterstock.com\nNajbolji bh. teniser Damir Džumhur plasirao se danas u polufinale čelendžera u Trstu.\nDžumhur, 122. teniser planete, u borbi za mjesto među četiri najbolja tenisera na turniru savladao je Nijemca Maksimilijana Marterera rezultatom 2:0 u setovima (6:4, 6:4).\nDva puta je 29-godišnji Sarajlija oduzeo servis 197. igraču planete u prvom setu, u prvom i devetom gemu (za 5:4), dok je u drugom setu za Nijemca bio koban treći gem.\nTada je Damir poveo sa 2:1, potom u narednom gemu potvrdio prednost brejka i prednost od dva gema uspio da sačuva do kraja, uz probleme u šestom, kada je spasio tri brejk-lopte.\nDžumhur, koji je prvi nosilac turnira, za finale će se boriti protiv Argentinca Tijaga Augustina Tirantea.\nTurnir u Trstu igra se za nagradni fond od 44.820 evra.


Dekan Medicinskog fakulteta u Beogradu Lazar Davidović izjavio je danas da je bio na informativnim razgovorima povodom odluke koju je taj fakultet doneo u septembru prošle godine, da praktičnoj nastavi mogu prisustvovali samo studenti koji nemaju simptome respiratorne infekcije, poseduju dokaz o kompletnoj imunizaciji, ili o preležanom kovidu, kao i serološki dokaz o postojanju antitela, ili negativan PCR test ne stariji od 72 sata.\nmedicinski fakultet02_RAS_foto robert getel\nOn je na današnjoj sednici Senata rekao da su stigle tužbe od pojedinih vladinih organizacija i da je bio na informativnim razgovorima u svojstvu građanina, zbog, kako je naveo, narušavanja ljudskih prava i Zakona o ravnopravnosti.\n"Bili smo komentarisani na različite načine kada smo krajem septembra doneli odluku pod kojim uslovima se može odvijati praktična nastava na Medicinskom fakultetu, a za koju su studenti bili uskraćeni čitavih 18 meseci", rekao je Davidović na sednici Senata.\n"Moramo da vodimo računa da ne ugrozimo, ne samo one koji realizuju nastavu i kojima se realizuje nastava, već i bolesnike", istakao je dekan Medicinskog fakulteta.\nNa pitanje Tanjuga na čiju inicijativu i pritužbu je pozvan na informative razgovore i gde, Davidović je odgovorio da ne bi da iznosi te informacije, jer, dodao je, na neke informativne razgovore tek treba da ide.\n"TREBA NAM I PRAKTIČNA NASTAVA DA BISMO SUTRA LEČILI LJUDE" Studenti Medicinskog fakulteta podržavaju uvođenje kovid propusnica: 90 odsto kolega je već vakcinisano\nMedicinski fakultet Informativni razgovor Dekan Dr Lazar Davidović


"Dodik ne cijeni dobru namjeru i volju muslimana"\nNaslovnica Balkan Bosna i Hercegovina “Dodik ne cijeni dobru namjeru i volju muslimana”\n“Dodik ne cijeni dobru namjeru i volju muslimana”\nBiH – Reisu-l-ulema dr. Mustafa Cerić je za agenciju Mina prokomentirao prozivanje reisu-l-uleme od strane Milorada Dodika na BHT1 u emisiji “Crta”, od 27. 12. 2011. godine. U svom komentaru reisu-l-ulema dr. Mustafa Cerić je kazao:\n– Milorad Dodik, predsjednik Saveza nezavisnih socijaldemokrata (SNSD), u emisiji “Crta” BHT1, je nastavio priču koju ponavlja zadnjih godina u namjeri da zabavlja i provocira, kako bi po svaku cijenu iznudio pažnju javnosti. Dosada nismo odgovarali na svaku Dodikovu provokaciju, nadajući se da će Dodik doći pameti i uvidjeti da to što priča o Islamskoj zajednici i meni osobno nema nikakvog smisla i van je svake pameti. No, pošto Milorad Dodik ne odustaje od vulgarizacije politike, nacionalističkog fanatizma i agresivne netolerancije isključivo prema muslimanima Bošnjacima, nećemo šutjeti na izljeve nesumnjivog Dodikovog primitivnog i nacionalističkog šovinizama.\nMilorad Dodik i njegovi mentori u Beogradu trebalo bi da znaju da nas muslimana Bošnjaka na Balkanu ima oko deset miliona te da iz spomenutih historijskih činjenica shvate da ćemo se mi, ako Bog da, boriti gandijevski, luterovski i tutuovski protiv kolonizacije, vjerske i rasne diskriminacije i apartheida na Balkanu, u Europi i svijetu. Borit ćemo se da naše majke, sestre i kćeri više nikada ne budu silovane, da naša sela, džamije i kuće više nikad ne budu paljene, da naš narod više nikad ne doživi genocid te da našu državu Bosnu i Hercegovinu više nikad i niko ne osporava. Mi nismo i nikad nećemo biti Palestinci (koje mi Bošnjaci cijenimo kao našu braću), kojima otimaju zemlju, kojima osporavaju naciju i kojima ne daju državu. Mi smo ponosan i hrabar narod koji ima samopoštovanje i koji je dostojan poštovanja svih ljudi i naroda dobre volje u svijetu, unatoč srpskoj satanizaciji više od jednog stoljeća. Bilo bi dobro da Milorad Dodik i njegovi mentori u Beogradu mogu shvatiti da smo još uvijek mi Bošnjaci jedini narod iz bivše Jugoslavije, koji, unatoč genocidu, nastoji da uspostavi normalne odnose sa srpskim narodom te da sa srpskim narodom surađuje na principu jednakosti i međusobnog uvažavanja.\nOsobno sam nastojao Miloradu Dodiku pokazati našu dobru volju posjetom njegovom uredu kada je postao premijer Vlade u Banja Luci, ali se kasnije pokazalo da Milorad Dodik ne cijeni dobru namjeru i volju muslimana. Žao mi je zbog toga, ali i zbog činjenice da Milorad Dodik svakim danom otkriva svoje, do sada, nepoznato lice, lice Biljane Plavšić, Radovana Karadžića, Ratka Mladića i srpskih škorpiona koji su “junaci” da ubijaju sleđa u potiljak.\nI na kraju, neka se Milorad Dodik ne sekira ko će biti reisu-l-ulema u Bošnjaka, jer su prošla vremena kada je o tome Beograd odlučivao. Isto tako, neka Milorad Dodik ne brine o poštovanju moga naroda prema meni – kazao je reisu-l-ulema dr. Mustafa Cerić za agenciju Mina, komentirajući ponovno Dodikovo prozivanje reisu-l-uleme na BHT1 u emisiji “Crta”.\nsandzak 29. Decembra 2011. At 17:28\nsta hoce bre ovaj dodik vise??pa nije zanimljiv ni on ni tadic,pa propalo je njihovo sve pa i putin…hahahha…sirovine su to teske\npravedni 28. Decembra 2011. At 19:47\nMoje postovanje i veliki respekt za naseg Reisa Cerica,konacno su i Bosnjaci dobili autoritete koji nijesu podkupljivi i koji se istinski bore za svoj narod i interes naroda kojem pripadaju. Respekt\nbosnjakinja 28. Decembra 2011. At 19:13\nMoze ovaj NOVOKOMPONOVANI CETNIK i NAZADNIK ovako da pljuje po ISTINI i tudjim SVETINJAMA kada iza njega stoji fasizoidna elita tzv. Medjunarodne zajednice,Ruski Gasprom,i velikosrpski fasizoidni politicki vrh koji vec dugo rade na tome da zrtvu bosanskog genocida pretvore u pocinioca.\nUprkos svemu,jace su progresivne snage i postoji toliko dokaza na kojima treba kontinuirano raditi( kao postovani Smail Cekic i dr.)jer je ISTINA NEPOBJEDIVA i NEUNISTIVA!\nSamo radi podsjecanja:\nTrbinal je vec u PET slucajeva presudio da rat na teritoriji BiH nije bio gradjanski rat,nego INTERNACIONALNI, ORUZANI sukob,definiran kao AGRESIJA DVIJE drzave,SR Jugoslavije(Srbija i Crna Gora) i Republike Hrvatske na Republiku Bosnu i Hercegovinu.\nTo je bila oruzana AGRESIJA dvije drzave na suverenu drzavu Bosnu i Hercegovinu!\nCetiri Presude Tribunala POTVRDILE su GENOCID u Bosni i Hercegovini PORED genocida u Srebrenici!\nTo su presude:\n-Nikoli Jarugicu u oblasti Doboja,\n-Novislavu Djajicu u oblasti Foce,\nDjuradu Kosticu u oblasti Kotor Varosi,\n-Maksimu Sokolovicu oko Kalesije,blizu Zvornika.\nTim zlocincima sudjeno je u Njemackim sudovima ,na zahtjev Tribinala\nmirotvorac xD 28. Decembra 2011. At 17:16\nDo sada nepoznato lice?Pa za Dodika je poznato da je sirovina,sovinista,pa donekle i fasista…Cericu svaka cast,mirno,fino,kulturno,doduse,malo demagoski,al je spustio ovu sirovinu na najbolji nacin…


Hotel Kramerhof Kirchdorf in Tirol, hotel Аустрија. Ograničeno trajanje ponude!\nHotel Kramerhof - Opis\nkolima udaljenosti od centra, ovaj hotel u ulici Gasteig 73 sa pozicijom zapad za grad Kirchdorf in Tirol, idealan je za otkrivanje svih lepota grada, bez obzira da li ostajete samo nekoliko dana ili planirate duži boravak.Stil hotela Hotel Kramerhof je Luksuzan, a pruža pun komfor i usluge kao što su: Bar, Televizija, Satelitska televizija. Deo je lanca Ski Horizon.Možete da se opustite zahvaljujući pogodnostima koje nudi hotel, kao što je na primer sauna. Još korisnih informacija:U ovom hotelu biće Vam na raspolaganju parking.\nHotel Kramerhof tip(ovi):\nHotel Kramerhof sadržaji i usluge\nParking(Pronađite hotel sa Parking za Kirchdorf in Tirol)\nGasteiger Jagdschlössl ima 38 soba/e/u, čiji se široki spektar kreće od soba tipa Room do soba tipa Room, a najniža cena je 11 999 dinar - Srbija . Stil ovog hotela za grad Kirchdorf in Tirol je Luksu


Kurs engleskog jezika u Australiji | Studiranje u Australiji\nJedna od najpopularnijih opcija studiranja u Australiji jeste kurs engleskog jezika.\nUkoliko niste sigurni u svoje znanje engleskog jezika i ne želite odmah da upišete dalje strukovne, osnovne ili postdiplomske studije, ili niste dobili potrebnu ocenu na IELTS testu, kurs engleskog jezika je idealna opcija za Vas.\nTakođe, pohađanjem kursa engleskog jezika imate više vremena da se prilagodite na novu sredinu i malo još razmislite o budućoj karijeri.\nGlavna prednost kursa engleskog jezika jeste ta što je to jedini studijski program za koji Vam nije potreban IELTS test. Samim tim je upis dosta olakšan za budućeg studenta.\nKurs engleskog jezika je jedna od najfleksibilnijih opcija studiranja u Australiji, jer sa kursom možete početi bilo kog ponedeljka u mesecu. Sa studentskom vizom možete pohađati kurs u trajanju od 3 do 12 meseci. Odluka je na studentu, na koji vremenski period bi želeo da upiše kurs, shodno njegovim željama i potrebama. Takođe zanimljivo je to što i sa turističkom vizom možete da pohađate kurs engleskog jezika na period do tri meseci, tj. na period na koji vam je odobrena turistička viza.\nPohađanjem kursa u Australiji, koja je zemlja engleskog govornog područja, znači da biste imali priliku, ne samo da usavršite svoje znanje engleskog jezika u školi, već u svakodnevnom životu, upoznavajući nove ljude iz različitih država sveta. Na ovaj način biste mogli da testirate svoje znanje, ne samo u učionici već i tokom različitih dnevnih situacija kroz koje biste prolazili tokom svog studiranja u Australiji.\nJedno je sigurno, pohadjanjem kursa engleskog jezika u Australiji, biste doživeli jedno nezaboravno internacionalno iskustvo.\nOpcije studiranja engleskog jezika u Australiji\nPostoje različite vrste kurseva engleskog jezika. Ovo su neke od najpopularnijih opcija koje su studentima na raspolaganju:\nGeneral English - Ovaj kurs je pre svega namenjen polaznicima sa osnovnim nivoom engleskog jezika. Ukoliko Vam je cilj da unapredite svoje znanje engleskog jezika za svakodnevnu upotrebu putovanja, poslovne svrhe ili kako biste dobili osnovni nivo znanja koji ćete dalje moći da nadograđujete, ovaj vid kursa je najbolja opcija za Vas.\nEnglish for Academic Purposes - Kurs engleskog jezika za akademske svrhe, je pravi izbor ako je vaša želja da dalje nastavite svoje školovanja ne nekom od univerziteta ili koledža u Australiji. Ovde ćete dobiti potrebno znanje kako biste mogli bez poteškoća da pratite i učestvujete u nastavi.\nIELTS Preparation - Ukoliko planirate da polažete ILETS test zbog daljih studija ili usavršavanja ali vam je prethodno potrebna priprema, ovaj kurs je najbolja opcija za vas. Takodje pored pripreme za ILETS test postoje kursevi za pripremu i drugih vrsta međunarodno priznatih testova engleskog jezika kao što su CAE, CPE.\nTakođe, moguće je kombinovati više različitih kurseva engleskog jezika, sve prema vasim željama I potrebama. Cene kursa se krecu od 350 do 400AUD na nedeljnom nivou. Preko agencije Future Option dobijete promotivne i niže cene kursa engleskog u odnosu na regularnih. Po završetku kursa studneti mogu iz Australije da produže svoju studentsku vizu i nastave svoje dalje školovanje.